
Al present treball s'avaluen les entrades de rapinyaires al COFIB (Consorci per a la 
Recuperació de la Fauna de les Illes Balears) en el període 2004/2016. Les dades 
recopilades de tots els rapinyaires ferits o morts durant aquest període en dona una 
mostra significativa amb l'afectació de 4.603 individus. Així, s'analitzen les set 
principals causes d'entrada: atropellaments: electrocucions/impactes amb esteses 
elèctriques: tirotejats, enverinats, trampejats, molèsties als nius i confiscats 
(rapinyaires que es tenien en captivitat de manera il-legal). De cada una d'aquestes 
causes d'entrada s'analitzen les espècies que han estat més afectades, els municipis 
on se n'han trobat més i si el fenomen va a l'alça o a la baixa al llarg del temps. Es 
pretén determinar els principals factors que delimiten el correcte desenvolupament 
d'aquestes espècies d'aus. 

biodiversitat, Mallorca. 


ANALYSIS OF THE ACCIDENTAL CAUSES OF MORTALITY OF RAPTORS 
IN MALLORCA FROM 2004 TO 2016. The present work evaluates the entries of 
raptors to the COFIB (Consortium for the Recovery of the Fauna of the Balearic 
Islands) in the period 2004/2016. The data collected from all the injured or Xilled 
raptors during this period gives a significant sample vvith the involvement of 4603 
individuals. Thus, the seven main causes of entry are analyzed: runofís, 
electrocutions / impacts vvith electrical extensions, shot, poisoned, trampled, 
annoyances to the nests and confiscated (birds of prey that vvere captivated illegally). 
Each of these causes of entry analyzes the most affected species, the municipalities 
where they have been found most and if the phenomenon is rising or falling over 
time. It is intended to determine the main factors that delimit the correct development 
of these bird species. 

Introducció conflicte entre home i rapinyaire es deu a la 

pèrdua que suposa l'atac d’aquestes 

Els rapinyaires, tant diürns com espècies a preses amb valor econòmic, com 

nocturns, han estat un grup d'aus molt — és el cas d'espècies cinegètiques i de la 
perseguit durant la història. Segons ramaderia. 


Márquez (2015) la principal causa de 

Fins a la dècada dels 60 la persecució 
d'aquestes espècies era completament lliure 
i inclús l'administració donava 
recompenses per a capturar o matar 
rapinyaires i depredadors en general. 
Aquesta pràctica no es va regular fins al 23 
de juliol de 1966 quan es va publicar al 
Bolletí Oficial de l'Estat la llei que establia 
la protecció legal de tots els rapinyaires. 
Des del punt de vista històric Rosselló i 
Bover (2016) donen una relació d'espècies 
considerades nocives entre les quals es 
trobaven els rapinyaires. 

Actualment el nombre de rapinyaires 
morts per l'home de manera intencionada 
ha passat a un segon pla ja que, malgrat se 
segueixen trobant casos de rapinyaires 
enverinats o ferits per un tret d'escopeta, les 
principals causes de mort es troben 
vinculades a les infraestructures humanes. 
Segons Parpal (2004), les principals causes 
d'entrades d'aus al COFIB (Consorci per a 
la Recuperació de la Fauna de les Illes 
Balears) entre el 2003-2004 segueixen el 
següent ordre: extracció de polls volanders 
de la natura, trauma © —col-lisió 
desconeguda, atropellament o col:lisió amb 
vehicle i abatiment illegal per tret 
d'espècies protegides. Des del 2004 al 2016 
hi ha una mitjana de 355 rapinyaires morts 
a l'any per causa no natural a l'illa de 
Mallorca. 

La dificultat dels rapinyaires i 
depredadors en general, per fer créixer les 
seves poblacions, agreujat per la quantitat 
d'individus que moren cada any per causes 
no naturals pot acabar derivant en 
desequilibris dins els diferents ecosistemes 
de Mallorca. La principal funció ecològica 
dels predadors es controlar les poblacions 
de preses per tal de que no sobrepassin la 
capacitat de càrrega d'un determinat indret. 
A més tenen altres funcions més 
específiques sobre les poblacions de preses. 


Segons Márquez (2015), les funcions 
són les següents: 

Reducció de la competència 
interespecífica de les poblacions de preses, 
ja que en reduir el nombre d'individus la 
competència entre ells disminueix. 

Els predadors eliminen preferentment 
animals vells o malalts, per la major 
facilitat de capturar-los respecte als animals 
sans. Aquest fet contribueix a mantenir les 
poblacions de preses en bona salut, reduint 
la propagació de malalties. 

Limiten que les poblacions de preses 
superin la capacitat de càrrega del medi 
evitant la sobre explotació dels recursos 
naturals que sustenten el propi ecosistema. 

Regulació interespecífica entre els 
depredadors ja que els coneguts com a 
grans depredadors regulen les poblacions 
de depredadors més petits. 

La major depredació exercida sobre 
aquelles espècies de preses en menors 
avantatges competitives, fent disminuir o 
eliminant aquestes espècies acaba reduint la 
complexitat dels ecosistemes. 

A una escala temporal més àmplia la 
depredació és un dels principals motors 
evolutius, tant per les preses com per als 
depredadors. 


Objectius 


L'objectiu del present treball és 
determinar les principals causes de mort de 
rapinyaires a lilla de Mallorca, vinculades 
a les accions i infraestructures humanes per 
tal de determinar quines són les que afecten 
més negativament a aquest grup d'aus. A 
més s'analitzaran quins són els municipis 
més afectats per cada tipus de problemàtica, 
quines espècies es troben més afectades per 
cada fenomen i si el nombre de casos ha 
augmentat o disminuit al llarg dels anys. 
Mitjançant l'anàlisi d'aquests factors es 

determinaran les principals causes humanes 
que impedeixen el correcte desenvo- 
lupament de les poblacions de rapinyaires i 
els municipis on tenen més dificultat per 
conviure amb les infraestructures humanes 
o on encara són molt perseguits. 


Metodologia 


En aquest treball s'analitzaran les 
següents 7 causes de mort o impediment de 
desenvolupament de les funcions vitals de 
rapinyaires: electrocució i impactes contra 
esteses elèctriques, trets, enverinament 
fintoxicació, trampejat, col-lisió amb un 
vehicle, molèsties al niu i confiscats. S'ha 
de tenir en compte que un rapinyaire criat 
en captivitat o mantingut en captivitat 
durant un llarg període de temps tindrà 
moltes dificultats o serà gairebé impossible 
que s'adapti a la natura ja que perd en bona 
part l'instint de supervivència. 

A la Taula 1 es pot observar la llista de 
les espècies de rapinyaires que s'estudien ja 
que en el període de temps analitzat hi ha 
algunes espècies de les quals no se n'ha 
trobat cap exemplar ferit o mort. Totes les 
especies estudiades es troben protegides per 
un dels decrets 75/2005 o 139/2011. 

Per complir — l'objectiu proposat 
s'utilitzen les dades proporcionades pel 
COFIB, en les quals es troben recollides 
totes les entrades d'aus al centre de 
recuperació des del 2004 fins al 2016. Les 
dades es troben classificades segons el 
municipi on es va localitzar l'individu, el 
dia en que el van trobar, a quina espècie 
correspon, la causa de la seva ferida o mort 
i, en cas de que només es trobàs ferit, Si 
s'ha recuperat o no. Malgrat el nombre de 
rapinyaires morts, en realitat és molt més 
elevat al que mostren les dades. Les dades 
recopilades de tots els rapinyaires ferits o 
morts durant aquest període en dona una 


mostra significativa amb l'afectació de 
4603 individus. 

El protocol per a recollir els individus i 
per tant per a la creació de la base de dades 
que du a terme el COFIB és el següent 
(Parpal, 2004): hi ha un equip disponible 
24h al dia i durant els 365 dies a l'any 
encarregat de rebre les notificacions de 
particulars que localitzen un animal ferit. 
Seguidament es procedeix a la recollida 
dels animals, en cas de recollir-lo mort se li 
practica l'autòpsia per determinar-ne la 
causa, si l'animal es troba ferit s'intenta 
curar-lo i posar-lo en llibertat el més aviat 
possible. Una vegada recollit l'animal 
s'emplena la fitxa descrita anteriorment. 

Per tractar les dades s'han elegit les 7 
causes més habituals de ferida o mort no 
naturals de rapinyaires, algunes de les quals 
ja comentades com a causes molt 
problemàtiques (Parpal, 2004). Les causes 
són: —electrocució/impacte amb esteses 
elèctriques, col-lisió amb un vehicle, 
enverinament/intoxicació, molès-ties al niu, 
tret, trampejat i individus confiscats els 
quals es mantenien en captivitat. 

De cada una d'aquestes 7 causes de 
mort, ferida o el fet de mantenir l'individu 
en captivitat, s'analitzen les espècies més 
afectades, els municipis més afectats i Si 
aquest fenomen ha anat a l'alça o a la baixa 
durant els anys. 

Es posarà un èmfasis especial en 
aquelles espècies més amenaçades, segons 
la llista vermella d'espècies en perill, ja que 
la pèrdua de pocs individus pot tenir 
conseqüències nefastes per a les poblacions 
de Mallorca ja molt malmeses. Aquestes 
espècies són: el milà reial (Milvus milvus), 
l Águila peixetera (Pandion haliaetus), el 
Voltor negre (Aegypius monachus) i 
P Arpella cendrosa (Circus pygargus). Per 
altra banda, les espècies amb més individus 


Taula 1. Rapinyaires estudiats, grau de protecció i si són nidificants a Mallorca, les creus de color 
blau mostren les especies nidificants a Mallorca. A partir de Mayol et al. (2006) el catàleg d'espècies 
amenaçades de les illes Balears del govern Balear i Adrover et al. (2010). 

Table 1. Raptors studied, degree of protection and if they are nesting in Mallorca, The crosses of 
blue color shov the nesting species in Mallorca. From the list of Mayol et al. (2006) the catalog of 
endangered species of the Balearic Islands of the Balearic Government and Adrover et al. (2010). 




















































































































Presents en el En perill Protecció 
Família Nom científic Nom comú treball d'extinció | Vulnerable especial 
Pandion haliaetus Àguila peixatera X X 
Pernis apivorus Aligot vesper X X 
Milvus milvus Milà reial X X 
Milvus migrans Milà negre X X 
Haliaetus albicilla Àguila marina 
Neophron 
percnopterus Miloca X 
Gyps fulvus Voltor lleonat X X 
Aegypius monachus Voltor negre X X 
Circaetus gallicus Àguila marcenca X 
Circus aeruginosus Arpella X X 
Circus cyaneus Arpella pàl-lida X X 
Circus macrourus Arpella russa 
Circus pygargus Arpella cendrosa X 
Accipiter nisus Esparver X X 
Buteo buteo Aligot X X 
Buteo rufinus Aligot rogenc 
Aquila pomarina Àguila pomerània 
Aquila chrysaetos Àguila reial X X 
Hieraaetus fasciatus__| Àguila cuabarrada X 
Hieraaetus pennatus Àguila calçada X X 
Falco naumanni Xoriguer petit 
Falco tinnunculus Xoriguer X X 
Xoriguer cama- 
Falco vespertinus roig X X 
Falco eleonorae Falcó marí X X 
Falco columbarius Esmerla X X 
Falco subbuteo Falconet X X 
Falco biarmicus Falcó llaner 
Falco cherrug Falcó sacre 
Falco rusticolus Grifó 
Falco peregrinus Falcó X X 
Tyto alba Òliba X X 
Otus scops Mussol X X 
Athene noctua Miula 
Asio otus Mussol banyut X X 
Asio flammeus Mussol emigrant X X 




















recollits són: el —xoriguer (Falco 
tinnunculus), amb 1839 individus trobats, el 
mussol (Otus scops), amb 903 individus 
trobats i lòliba (Tyto alba) amb 757 
individus representen el 75,7% del total 
dels individus trobats pel COFIB. 

Un element a contemplar a l'hora de 
tractar les dades cedides pel COFIB fa 
referència a l'hàbitat ocupat per cada 
espècie i els seus costums. Ja que per 
exemple el xoriguer (Falco tinnunculus) és 
una espècie molt habitual a hàbitats 
antròpics, tant a l'hora de nidificar com 
d'alimentar-se. 

Això provoca que sigui una espècie amb 
una elevada taxa de mortalitat vinculada a 
infraestructures humanes i a més la densitat 
de població d'aquestes zones fa que se'n 
trobin més de morts. No passa el mateix 
amb el Voltor negre (Aegypius monachus). 
Aquesta espècie habita i nidifica per 
territoris més abruptes, la Serra de 
Tramuntana, i per tant amb menys 
infraestructures però a la vegada és més 
difícil que algú en trobi de morts o ferits. 

S'ha de remarcar que no s'han tengut en 
compte les morts per col:lisió amb avions 
(6 Milanes el 2017 i un Voltor negre el 
2016 a l'aeroport de Palma). 


Àmbit d'estudi i estat de la qüestió 


El grau de conservació de les espècies 
es pot mesurar mitjançant les llistes 
vermelles d'espècies en perill que elabora 
cada comunitat autònoma, per tal de tenir 
un coneixement de la situació de les 
espècies del seu territori. En l'àmbit Balear 
o regula el Decret 75/2005, de 8 de juliol. 
Pel qual es crea el catàleg Balear d'espècies 
amenaçades i d'especial protecció, de les 
àrees biològiques crítiques i el consell 
assessor de fauna i flora de les Illes Balears. 
En aquesta llista es classifiquen les espècies 


depenent de la població i per tant de la 
vulnerabilitat i fragilitat de cada espècie. 
Per determinar el grau de perill en que es 
troben les espècies la Llei 42/2007, de 13 
de desembre estableix una sèrie de 
categories per tal de que cada comunitat 
autònoma elabori la seva llista vermella 
d'espècies en perill. Les categories són les 
següents: 

En — perill — d'extinció: quan la 
supervivència de la espècie es poc probable 
a curt termini. 

Sensibles a l'alteració de l'hàbitat: 
malgrat el tàxon no estigui en perill 
d'extinció imminent,s'enfronta al risc de 
desaparèixer a mitjan termini, a causa de les 
amenaces que pateix el seu hàbitat. 

Vulnerables: sense estar en perill 
d'extinció s'enfronten a un risc de 
desaparició a la natura a mitjan termini. 

D'interès especial: sense complir els 
criteris anteriors, presenten un valor 
particular: pel seu interès específic, 
ecològic, cultural o per la seva singularitat. 

A la taula 1 es poden observar en quina 
categoria es troben classificats els 
rapinyaires estudiats en el present treball; el 
milà reial (Milvus milvus) es l'únic que es 
troba en la categoria de perill d'extinció. 
L'Àguila peixetera (Pandion haliaetus), el 
Voltor negre (Aegypius monachus) i 
P Arpella cendrosa (Circus pygargus) es 
troben en la categoria vulnerables. La resta 
de rapinyaires estudiats es troben catalogats 
com a espècies d'interès especial. 

Les causes que han provocat que 
aquestes espècies es trobin en aquesta 
situació tan desfavorable són molt diverses 
i normalment solen ser fruit de més d'un 
factor. Malgrat tot, el més important és la 
destrucció del seu hàbitat provocat pels 
canvis en l'ús del sòl del les Illes Balears. 
Les pertorbacions dels hàbitats menys 
visibles com puguin ser NDexcessiva 
freqientació humana d'un indret ja sigui 

caminant o amb vehicles són una causa 
d'alteració o pertorbació de l'hàbitat, sobre 
tot en els períodes de nidificació. Aquests 
factors són difícils de quantificar i per tant 
d'estudiar. 

Per altra banda, hi ha tota una sèrie de 
pràctiques i infraestructures desfavorables 
per les espècies de rapinyaires les quals 
tenen uns efectes negatius sobre les 
poblacions molt més evidents. Aquestes 
seran el tema principal d'estudi d'aquest 
treball. Alguns exemples són 
l'enverinament, la intoxicació, les trampes, 
els trets a rapinyaires, les esteses 
elèctriques, els atropellaments per vehicles, 
les molèsties a nius i la captura de 
rapinyaires per tenir-los en captivitat. 

L'administració pública ha — anat 
redactant una sèrie de lleis per a tal 
d'intentar una recuperació de les poblacions 
d'aus protegides. Aquestes normatives dins 
de l'àmbit Balear són: 

La Llei Balear de caça (6/2006 de 12 
d'abril) a l'article 73 es classifiquen com a 
infraccions molt greus: l- La caça o 
destruir. espècies amenaçades. 2- La 
utilització d'esquers enverinats en un vedat 
de caça de manera que puguin ocasionar la 
mort — d'espècies catalogades com 
amenaçades. 3- (Caçar amb mitjans o 
procediments prohibits reglamentàriament 
per a la captura d'animals de caça pel seu 
caràcter massiu o no selectiu 

El Real Decret 1432/2008, de 29 
d'agost, pel qual s'estableixen mesures per 
a la protecció de les aus contra les 
col-lisions i les electrocucions en línies 
elèctriques d'alta tensió. Les mesures per 
evitar l'electrocució seran d'aplicació 
obligatòria, mentre que les mesures per 
evitar les col:lisions seran voluntàries per a 
cada comunitat autònoma. 

L'àmbit d'aplicació d'aquestes mesures 
es du a terme únicament a les zones 
catalogades com a ZEPA, zones on 


s'apliquin plans de recuperació i 
conservació d'aus i zones d'alimentació, 
reproducció, dispersió i concentració d'aus, 
sempre i quan aquestes espècies es trobin 
incloses en el catàleg Espanyol d'espècies 
amenaçades o en els catàlegs autonòmics. 

La Llei 1/1992 de 8 d'abril de protecció 
dels animals que viuen a l'entorn humà 
prohibeix a l'article 3: "La possessió, 
exhibició, compravenda, cessió, circulació, 
donació o qualsevol altra forma de 
transmissió d'espècies protegides pels 
convenis internacionals subscrits per l'Estat 
sense els corresponents permisos 
d'importació, expedits per les autoritats 
designades pel Govern de l'Estat per al 
compliment del que disposen els esmentats 
convenis.” 

La Llei 42/2007, de 13 de desembre, del 
Patrimoni Natural i de la Biodiversitat. 
Aquesta llei de caràcter general estableix el 
regim jurídic bàsic de la conservació, us 
sostenible, millora i restauració del 
patrimoni natural i de la biodiversitat. 

El Decret 75/2005, de 8 de juliol, pel 
qual es crea el catàleg Balear d'espècies 
amenaçades i d'especial protecció, de les 
àrees biològiques crítiques i el consell 
assessor de fauna i flora de les Illes Balears. 

Mitjançant aquest catàleg es dóna a 
conèixer el grau de protecció de les 
espècies, segons les categories establertes a 
la ja derogada Llei 4/1989, de 27 de març. 
Les categories són: en perill d'extinció, 
sensibles a l'alteració del seu hàbitat: 
vulnerables i d'interès especial. D'aquesta 
manera és pretén assegurar un estat de 
conservació favorable de les espècies. 


Resultats 


Electrocució i impacte dels rapinyaires 
amb les esteses elèctriques 

La necessitat d'haver d'abastir el 
territori d'electricitat suposa la construcció 

de moltes esteses elèctriques que van 
connectant els diferents nuclis urbans entre 
ells així com molts d'habitatges en sòl 
rústic. 

La forta urbanització que ha sofert 
l'illa de Mallorca ha estat paral-lela al 
increment de les esteses elèctriques. Segons 
Ferrer (2012), aquestes infraestructures a 
més de l'impacte paisatgístic són una font 
de contaminació acústica i electromagnètica 
i suposen un canvi en l'hàbitat. 

El fet que les esteses elèctriques 
s'hagin convertit en elements tan presents 
dins el territori suposen una forta interacció 
amb la fauna, sobretot amb les aus. Són 
utilitzades com a punts de repòs, com a 
posadors des dels quals es poden dominar 
grans extensions del territori o com a 
plataformes de nidificació (Ferrer, 2012). 

Segons Ferrer (2012) i Funosas (2015), 
els principals impactes negatius de les 
esteses elèctriques sobre l'avifauna són dos: 

Col- lisions, solen afectar principalment 
a les aus que volen en esbarts i que tenen un 
vol poc àgil com puguin ser les anàtides o 
les gruiformes o les aus nocturnes. Les 
col: lisions es solen produir amb el cable de 
presa de terra ja que és mes fi i per tant el 
menys visible. L'impacte es produeix quan 
les aus veuen els cables de tensió i per 
evitar-los els sobrevolen impactant amb el 
cable de presa de terra situat per sobre dels 
de tensió. 

L'electrocució es pot produir de dues 
maneres, per contacte amb dos conductors 
o, el més freqüent, per contacte amb un 
conductor i derivació a terra a traves del 
pòster —metàl-lic. — L'electrocució és 
especialment freqüent en aus d'envergadura 
mitjana o gran, aquestes característiques 
corresponen a aus rapinyaires. 

Segons les dades proporcionades pel 
COFIB entre el 2004 i el 2016 es van 
recollir un total de 182 rapinyaires que 


havien sofert algun tipus de ferida o havien 
mort degut a la col-lisió o electrocució amb 
una estesa elèctrica. 

Els municipis on s'han registrat més 
accidents relacionats amb les esteses 
elèctriques es poden observar a la Fig. 1. El 
municipi més afectat és Palma, amb 27 
rapinyaires morts, ja que és el nucli de 
població més gran i és el municipi que 
concentra més km d'esteses elèctriques de 
gran voltatge. El segueix Calvià amb una 
taxa d'entre 15 i 20 individus ferits. 
Marratxí i Llucmajor amb una taxa d'entre 
10 i 15 individus i els municipis de 
Manacor, Campos, Artà, Alaró i Pollença 
amb una taxa d'entre 5 i 10. La resta de 
municipis tenen una taxa inferior a 5. 

Com es pot observar a la Fig. 2 
l'espècie més afectada és el Xoriguer 
(Falco tinnunculus) amb 96 casos seguit 
per l'àguila calçada (Aquila pennata) amb 
26 casos, a aquestes espècies les segueixen 
el falcó pelegrí (Falco peregrinus), amb 13 

Fig. 3. Rapinyaires electrocutats i impactats 
contra esteses elèctriques per municipis en el 
període 2004-2016. Segons dades del COFIB. 
Fig. 3. Raptors electrocuted and impacted for 
electric lines by municipalities in the period 
2004-2016. According to COFIB data. 

Rapinyaires impactats/electrocutat per esteses elèctriques 














Fig. 2. Espècies de rapinyaires impactats i electrocutats per esteses elèctriques en el període 2004- 


2016. Segons dades del COFIB. 


Fig. 2. Species of impacted and electrocuted raptors for electric lines in the period 2004-2016. 


According to COFIB data. 

Fig. 3. Anàlisi temporal dels rapinyaires impactats i electrocutats per esteses elèctriques des del 2004 


al 2016. Segons dades del COFIB. 


Fig. 3. Temporary analysis of impacted and electrocuted raptors for electric lines from 2004 to 2016. 


According to COFIB data. 


casos. De les espècies més amenaçades de 
rapinyaires la que mostra un nombre més 
gran d'accidents amb esteses és el milà 
reial (Milvus milvus), precisament l'única 
espècie de rapinyaire en perill d'extinció 


amb 12 casos. L'àguila peixetera (Pandion 
haliaetus), amb 3 casos i el voltor negre 
(Aegypius monachus) amb 2 casos. 

La quantitat d'accidents relacionats 
amb esteses elèctriques ha patit un lleuger 

augment, la mitja és de 14 rapinyaires 
morts a l'any per aquestes infraestructures 
(Fig. 3). 


Rapinyaires atropellats 

L'atropellament ha suposat la principal 
causa d'entrada d'aus al COFIB en el 
període estudiat (2004/2016), ja que amb 
844 aus suposa el 51% de les entrades 
estudiades. 

Aquest tipus d'accidentalitat, malgrat 
sigui el que causa més morts, potser sigui el 
mes difícil d'evitar. Parpal (2004) atribueix 
les col-lisions a animals joves i per tant 
amb poca experiència i a les aus nocturnes, 
com es pot observar a la Fig. 4. Segons 


Roig-Munar et al. (2012) l'atropellament de 
rapinyaires i altres animals carnívors es deu 
a l'efecte crida que fan els animals morts a 
les carreteres, quan els carnívors van a 
alimentar-s'hi són atropellats. 

Les dues espècies d'aus més afectades 
són el mussol (Otus scops) amb 285 
exemplars trobats i l'òliba (Tyto alba) amb 
287 exemplars. El segueix el Xoriguer 
(Falco tinnunculus) amb 140 i el Mussol 
banyut (Asio otus) amb 119 exemplars. Pel 
que fa a les aus més amenaçades s'ha de 
destacar la mort de 4 milanes reials (Milvus 
milvus). 

Fig. 4. Rapinyaires atropellats per especies en el període 2004-2016. Segons dades del COFIB. 
Fig. 4. Raptors run over by species in the period 2004-2016. According to COFIB data. 

Fig. 5. Evolució de rapinyaires atropellats des del 2004 al 2016. Segons dades del COFIB. 
Fig. 5. Evolution of raptors run over in the period 2004-2016. According to COFIB data. 

Fig. 6. Rapinyaires atropellats des del 2004 al 
2016 per municipis. Segons dades del COFIB. 
Fig. 6. Raptors run over in the period 2004 to 
2016 by municipalities. According COFIB data. 


Pel que fa a la tendència temporal que 
han seguit els atropellaments han anat a la 
baixa, com es pot observar a la Fig. 5. 

La Fig. 6 mostra els municipis amb més 
incidents són Palma i Manacor, seguit per 
Llucmajor. Aquests municipis a causa de la 
seva grandària i importància tenen una alta 
freqüència de transit rodat. Si es compara el 


mapa de rapinyaires atropellats amb el 
d'intensitat de trànsit, Fig 7, (Rosselló, 
2016) es veu com concorda la taxa 
d'atropellament amb l'elevat transit diari. 


Rapinyaires tirotejats 

Els trets a rapinyaires suposen la 
segona causa principal — d'entrades 
d'aquestes espècies al CR amb un total de 
287 individus trobats suposa el 1890 dels 
casos estudiats en aquest treball. El més 
alarmant és que segons els experts (Parpal 
2014, GREFA 2005, Rejón 2015) només un 
5% dels rapinyaires i altres espècies 
protegides que són tirotejades acaben 
arribant a algun centre de recuperació. 
Segons Mérquez (2015) i Parpal (2014) una 
de les principals causes de trets a 
rapinyaires és la creença de que són uns 
depredadors de les espècies cinegètiques o 
d'espècies amb interessos ramaders, però la 
realitat és que molts dels rapinyaires 
tirotejats no depreden sobre cap d'aquestes 

Fig. 7. Intensitat mitjana diària de vehicles al 2014, segons Rosselló (2016). 
Fig. 7. Daily average intensity of vehicles by 2014. according Rosselló (2016). 

espècies. Aquest és el cas de l'òliba (Tyto 
alba) amb 10 individus trobats, aquesta 
espècie no depreda sobre cap espècie 
cinegètica. Parpal (2014) atribueix aquest 
fet a negligències i confusions a l'hora de 
pegar un tret ja que les aus nocturnes volen 
en hores crepusculars de poca visibilitat la 
qual cosa pot donar lloc a confusions. 
L'altre motiu pot ser senzillament per 
desconeixement o sense un motiu clar, 
senzillament per disparar. 


A la Fig. 8 es poden observar les 
diferents espècies d'aus afectades, cal 
destacar que aquesta és la causa de mort no 
natural que afecta a un major nombre 
d'espècies. De les espècies en perill 
destaquen: 4 Milanes reials (Milvus milvus) 
i una àguila peixatera (Pandion haliaetus). 
El xoriguer (Falco tinnunculus) és l'espècie 
més perjudicada amb 137 casos, el segueix 
el falcó pelegrí (Falco peregrinus) amb 65 
casos i l'àguila calçada (Hieraaetus 
pennatus) amb 28 casos. 





Rapinyaires disparats per espècie 

















Fig. 8. Rapinyaires disparats per espècie des del 2004 al 2016. Segons dades del COFIB. 
Fig. 8. Raptors shot by species from 2004 to 2016. According COFIB data. 

Fig. 9. Evolució de rapinyaires disparats des del 2004 al 2016. Segons dades del COFIB. 
Fig. 9. Evolution of raptors shots in the period 2004-2016. According COFIB data. 

Fig. 10. Rapinyaires disparats per municipis des 
del 2004 al 2016. A partir de dades del COFIB. 
Fig. 10. Raptors shots by municipalities in the 
període 2004-2016. Accordint COFIB data. 


Els municipis més afectats per aquesta 
pràctica il-legal són: Palma, Llucmajor, 
Campos, Felanitx i Pollença. (Fig. 10). 

Pel que fa a l'evolució el nombre de 
rapinyaires disparats ha anat disminuint des 
del 2004 al 2016. (Fig. 9). 


Rapinyaires enverinats / intoxicats 
Durant el període estudiat han entrat 41 
rapinyaires intoxicats o enverinats al 
COFIB, la qual cosa suposa un 3% de les 
entrades. La majoria d'enverinaments són 
provocats per esquers enverinats, aquesta 


pràctica sol afectar majoritàriament als 
carronyaires, però segons Oliveros i 
Hernández (2016) l'enverinament secundari 
també és una causa de mort molt important, 
aquest tipus d'enverinament es produeix 
quan un predador o un carronyaire 
s'alimenta d'un animal enverinat ingerint 
també el verí que es troba dins el seu cos. 

Segons Guitart (2008) una de les 
principals causes — d'intoxicació dels 
rapinyaires es produeix quan aquest 
ingereix una presa ferida per perdigons la 
qual no ha estat recuperada pel caçador. 
Aquesta intoxicació per plom es denomina 
plumbisme i s'ha de tenir present com una 
causa molt important d'intoxicació dels 
rapinyaires per part dels humans, encara 
que sigui de manera involuntària. 

Malgrat l'enverinament no hagi afectat 
a un gran nombre d'individus, si ho ha fet 
de manera molt significativa a dues de les 
espècies més amenaçades amb la mort de 
16 Milanes (Milvus milvus) l'espècie amb 
un grau de protecció més elevat. A més de 
2 voltors negres (Aegypius monachus). 
També destaquen les 18 òlibes (Tyto alba). 
(Fig. 11). 

Fig. 11. Rapinyaires enverinats o intoxicats per espècie durant el període 2004-2016. Segons dades 


del COFIB. 


Fig. 11. Raptors poisoned or intoxicated by species during the period 2004-2016. According to 


COFIB data. 

Fig. 12. Evolució dels rapinyaires enverinats o intoxicats des del 2004 al 2016. Segons dades del 


COFIB. 


Fig. 12. Evolution of raptors poisoned or intoxicated in the period 2004-2016. According COFIB 


data. 


Els municipis on més casos 
d'enverinament s'han trobat són Llucmajor 
i Palma, seguits per Bunyola i Santa Maria. 
(Fig. 13). 

Pel que fa a l'evolució no és gaire 
clara, el més destacable és que al 2015 i 
2016 s'han trobat 7 rapinyaires enverinats, 
el màxim que s'ha trobat en el període estu- 

Fig. 13. Rapinyaires enverinats o intoxicats per 
municipis des del 2004 al 2016. Segons les 
dades del COFIB. 

Fig. 13. Raptors poisoned or intoxicated by 
municipalities in the period 2004-2016. 
According COFIB data. 


diat a Mallorca. Per tant les dades no 
mostren una disminució dels casos 
d'enverinament. (Fig. 12). 


Molèsties als nius 

Dins aquest bloc s'agrupen les entrades 
innecessàries de polls al COFIB. Parpal 
(2004) afirma que la majoria d'entrades són 
de polls que es troben al camp o que 
s'extreuen del niu, els quals sobreviurien 
perfectament si no els moguessin. Atribueix 
aquest fet a la creença popular que aquests 
polls es troben indefensos davant la natura i 
a la forta pressió humana que pateix l'illa 
de Mallorca durant els mesos de juny i 
juliol, coincidint amb l'època de cria de la 
majoria de rapinyaires. 

A part d'aquesta causa majoritària, en 
ocasions els treballadors del COFIB han 
d'anar a extreure polls d'hotels o altres 
edificis en construcció, els quals no 
sobreviurien si no fossin traslladats a les 
instal: lacions del COFIB. 

Les molèsties als nius suposen el 9% 
de les entrades de rapinyaires al COFIB 
durant el període estudiat amb 138 casos. 

No s'ha trobat cap espècie catalogada 
en perill d'extinció o vulnerable que hagi 
sofert molèsties als nius. L'espècie més 
afectada és el xoriguer (Falco tinnunculus), 
seguit pel mussol reial (Asio otus), el 
mussol (Otus scops) i l'òliba (Tyto alba). 
L'element comú d'aquestes espècies és que 
no tenen problemes per nidificar en 
infraestructures antròpiques o a prop 
d'aquestes, per tant són les espècies més 
susceptibles de ser molestades pels humans. 
(Fig. 14). 

Com és evident totes les espècies que 
han patit molèsties als nius són especies 


nidificants a Mallorca segons Adrover et al 
(2010). De les 13 espècies de rapinyaires 
que nidifiquen a Mallorca no han patit 
molèsties cap de les següents espècies: Milà 
reial (Milvus milvus), Miloca (Neophron 


percnopterus), Voltor negre (Aegypius 
monachus), Arpella cendrosa (Circus 
pygargus) Aguila peixatera (Pandion 


haliaetus) i Falcó marí (Falco eleonorae). 
Les característiques que tenen en comú 
aquestes especies són per una banda 
l'escassetat de quadrícules de 25 km? que 
ocupen per nidificar, amb una mitja de 8,3 
quadrícules per espècie a més de nidificar 

Fig. 14. Rapinyaires que han patit molèsties als nius des del 2004 al 2016. Segons dades del COFIB. 
Fig. 14. Raptors who have suffered discomfort nests from 2004 to 2016. According COFIB data. 

Fig. 15. Evolució de rapinyaires que han patit molèsties als nius des del 2004 al 2016. Segons dades 


del COFIB. 


Fig. 15. Evolution of raptors who have suffered discomfort nest from 2004-2006. According to 


COFIB data. 

Fig. 16. Rapinyaires que han patit molèsties als 
nius des del 2004 al 2016 per municipis. Segons 
dades del COFIB. 

Fig. 16. Raptors who have suffered discomfort 
nest from 2004-2006 by municipalities. 
According to COFIB data. 


en penya-segats o boscs de la serra poc 
accessibles per als humans (Adrover et al., 
2010). 

Els municipis amb més casos de 
molèsties als nius són: en primer lloc 
Palma, i en segon lloc Marratxí, Inca, 
Llucmajor i Felanitx (Fig. 16). 

La tendència d'aquesta pràctica ha anat 
a la baixa durant el període estudiat (Fig. 
15). 


Rapinyaires confiscats 

Els rapinyaires confiscats són tots 
aquells que han estat trobats en captivitat 
incomplint l'article 3 de la llei 1/1992 de 8 
d'abril. Aquesta pràctica impedeix que els 
individus que es tenen engabiats es 
reprodueixin en llibertat i per tant és un fre 
al creixement de les poblacions de 
rapinyaires com pot ser qualsevol altre de 
les problemàtiques estudiades en el present 
treball. 

S'han trobat 32 rapinyaires tinguts en 
captivitat de manera il-legal suposant un 
2% dels casos estudiats. Aquesta pràctica 
nomes ha afectat a 4 espècies entre el 2004 

Fig. 17. Rapinyaires confiscats per espècie des 
del 2004 al 2016. Segons dades del COFIB. 

Fig. 17. Raptors confiscated by species from 
2004 to 2016. According to COFIB data. 


i el 2016 cap d'elles en perill. 
Numèricament, la més abundant és el 
xoriguer (Falco tinnunculus) seguida per 
l'òliba (Tyto alba) (Fig. 17). 

Els municipis més afectats són en 
primer lloc Marratxí i en segon lloc són 
Palma, Porreres i Artà (Fig. 18). 

L'evolució dels rapinyaires confiscats 
depèn completament del treball policial ja 
que el COFIB no té autoritat per a confiscar 
rapinyaires en captivitat i només els recu- 

Fig. 18. Rapinyaires confiscats per municipi des 
del 2004 al 2016. Segons dades del COFIB. 
Fig. 18. Raptors confiscated by municpalities 
from 2004-2016. According to COFIB data. 

Fig. 19. Evolució dels rapinyaires confiscats des 
del 2004 al 2016. Segons dades del COFIB. 

Fig. 19. Evolution of raptors confiscated from 
2004-2016. According to COFIB data. 


llen després de l'avís dels agents de 
l'autoritat. A la Fig. 19 es pot observar com 

a partir del 2010 no s'ha confiscat cap 
rapinyaire. 


Rapinyaires morts en trampes 

El fet de trobar rapinyaires atrapats en 
trampes explica la prohibició de la llei 
Balear de caça (6/2006 de 12 d'abril) 
d'utilitzar mètodes de caça com els llaços, 
xarxes o altres mètodes no selectius sobre 
la presa que es vol capturar. Amb 39 
individus trobats suposa un 2% dels casos 
estudiats. 

El xoriguer (Falco tinnunculus) ha 
estat l'espècie més afectada amb 28 casos 
seguit pel Falcó pelegrí (Falco peregrinus) 
amb 4 casos. No s'ha trobat cap de les 
espècies més amenaçades (Fig. 20). 





20 





15 





10 





0 


eo pute? grins 


LA OtUS 
sio ° e 
A put Falco pet 








o." S S d 
Fans mig" Otus scoP™ quio alb 





Fig. 20. Rapinyaires morts per trampa, per espècie des del 2004 al 2016. A partir de dade del COFIB. 
Fig. 20. Raptors killed by traps, by species from 2004 to 2016. According to COFIB data. 

Fig. 21. Evolució de rapinyaires morts en trampes des del 2004 al 2016. Segons dades del COFIB. 
Fig. 21. Evolution of raptors killed by traps from 2004-2016. According to COFIB data. 

Fig. 22. Rapinyaires trobats en trampes per 
municipis des del 2004 al 2016. Segons dades 
COFIB. 

Fig. 22. raptors found in traps for municipalities 
from 2004 to 2016. According to COFIB data. 


Aquesta problemàtica es concentra en 
dos municipis Palma en primer lloc, seguit 
per Santa Eugènia (Fig. 22). La tendència 
ha estat sempre baixa fins al 2014 amb 12 
rapinyaires morts i 10 el 2015 (Fig. 21). 


Discussió 


Sense cap dubte l'atropellament és la 
principal causa de mort de rapinyaires, amb 
un 5490 dels casos, i desafortunadament la 
més difícil d'evitar (Fig. 23). Malgrat sigui 
la principal causa de mort cal dir que afecta 
a poques especies amenaçades. Per tant, 
encara que la quantitat d'animals afectats 
per atropellaments resulta alarmant, els 
efectes de les electrocucions o impactes 
amb esteses elèctriques i els enverinaments 
afecten de manera més dràstica a les 
especies protegides. La mort de rapinyaires 
provocada per les esteses elèctriques és mes 
senzilla de reduir que la mort per 
atropellaments. 

Seria interessant disposar de les coor- 
denades on s'han produit electrocucions 

Fig. 23. Principals causes de mortalitat de 
rapinyaires estudiats en el present treball en tant 
per cent i valors absoluts. 

Fig. 23. Main causes of mortality of raptors 
studied in this work in percent and absolute 
values. 


ja que probablement la majoria de morts és 
produeixen a certs trams concrets d'esteses 
elèctriques i mitjançant les mesures 
proposades pel Reial Decret 1432/2008 de 
29 d'agost seria relativament senzill reduir 
la mortalitat de rapinyaires per esteses 
elèctriques. De la resta de problemàtiques 
també seria interessant disposar de les 
coordenades ja que és podria veure si la 
mortalitat es produeix en certs punts 
concrets, com pugui ser un vedat de caça; o 
si és fruit de molts de casos aillats. Si es 
disposés d'aquesta informació amb poques 
actuacions però molt concretes, es podria 
reduir notablement la mortalitat de 
rapinyaires a Mallorca. 

Cal destacar els rapinyaires que moren 
per un tret, és la segona causa de mortalitat 
amb un 17% dels casos, s'ha de dir que és 
la causa de mort que afecta a mes diversitat 
d'espècies malgrat no afecti dràsticament a 
les especies protegides. La quantitat de 
rapinyaires morts per un tret ha anat a la 
baixa des del 2004 al 2016, però encara 

Fig. 24. Total de rapinyaires morts a Mallorca 
per municipi des del 2004 al 2016. 

Fig. 24. Total of raptors deaths in Mallorca by 
municipality from 2004 to 2016. 
s'hauria de reduir molt més 
pràctica. 

L'evolució temporal de la mortalitat de 
rapinyaires no segueix una tendència clara 
ni homogènia. Les causes intencionades de 
mort o pertorbació de les condicions de 
vida normals dels rapinyaires mostren una 
disminució en les aus disparades i 
confiscades però un increment dels 
enverinaments i els rapinyaires morts en 
trampes. Passa el mateix amb les causes no 
intencionades ja que hi ha una disminució 
dels rapinyaires atropellats i dels que han 
patit molèsties als nius, però un lleuger 
increment dels que han mort a causa de les 
esteses elèctriques. 

Pel que fa a la mortalitat de rapinyaires 
per municipis destaca el municipi de Palma 
ja que és on més rapinyaires morts s'han 
trobat en totes les causes estudiades 
exceptuant els confiscats. S'ha de dir que a 
l'hora d'analitzar la mortalitat hom creu 
que sembla convenient separar Cabrera del 
municipi de Palma ja que la condició de 
parc nacional que té Cabrera hagués 
interferit en l'anàlisi de les dades. Pel 
mateix motiu s'ha separat Sa Dragonera 
d'Andratx. 

Fig. 25. Total de rapinyaires morts a Mallorca 
excloent els atropellats per municipi des del 
2004 al 2016 

Fig. 25. Total of raptors deaths in Mallroca 
excluding run over from 2004-2016. 


Els municipis amb més rapinyaires 
morts són: Palma en primer lloc, seguit per 
Llucmajor i Manacor en segon lloc, Calvià, 
Marratxí, Santa Eugenia, Campos, Felanitx, 
Alcúdia i Pollença se situen en tercer lloc. 
Si es compara el total de rapinyaires morts 
per municipi (Fig. 24) amb els rapinyaires 
morts per atropellament (Fig. 6) es pot 
observar com hi ha molta similitud entre 
ambdós mapes. Això es deu al gran nombre 
de rapinyaires morts per atropellaments, 
aquests mapes coincideixen a la vegada 
amb els municipis amb major trànsit diari 
(Fig. 7). 

Per tal que els municipis amb elevades 
xifres d'atropellaments no eclipsin la resta 
ha semblat oportú fer un mapa excloent els 
atropellaments (Fig. 25). Es pot observar 
com Palma manté la seva posició en primer 
lloc, igual que Llucmajor. Marratxí, 
Campos i Felanitx se situen en segon lloc, 
seguits per Calvià, Santa Maria de la Salut, 
Porreres, Manacor i Pollença en tercer lloc. 
Per tant no hi ha un patró clar en la 
mortalitat de rapinyaires per municipis 
exceptuant la mortalitat a les carreteres. 

Fig. 26. Total de rapinyaires morts per espècie 
des del 2004 al 2016. Dades del COFIB. 

Fig. 26. Total of raptors deaths by species from 
2004-2016. COFIB data. 


Les espècies més afectades és poden 
consultar a Fig. 26. Destaquen el xoriguer 
(Falco tinnunculus), l òliba (Tyto alba) i el 
mussol (Otus scops). Entre aquestes 3 
espècies sumen el 74% dels individus 
trobats pel COFIB. A aquestes espècies 
predominants les segueixen: el mussol 
banyut, (Asio otus), falcó (Falco 
peregrinus) àguila calçada (Hiaeraaetus 
pennatus). 

Les espècies més afectades segons 
Parpal (2004) són: xoriguer (Falco 
tinnunculus), mussol (Otus scops), òliba 
(Tyto alba) i falcó (Falco peregrinus). 
Malgrat les diferències entre ambdós 
estudis, els percentatges de les espècies més 
afectades són similars. Pel que fa a les 
espècies amenaçades cal destacar que 
l'espècie amb un grau de protecció més 
elevat, la milana (Milvus milvus) és la que 
ha patit més morts amb 36 individus 
trobats, de les altres dues espècies en perill 
presents al treball el voltor negre (Aegypius 
monachus) i l'àguila peixetera (Pandion 
haliaetus) se n'han trobat 4 individus de 
cada una. 


Conclusions 


Si es vol preservar la biodiversitat i es 
volen equilibrar els ecosistemes i 
agroecosistemes de Mallorca és fonamental 
que es duguin a terme més actuacions; per 
una banda de conscienciació de la població, 
i per l'altra s'haurien d'aplicar les mesures 
que siguin possibles a les infraestructures 
que perjudiquen els rapinyaires. 

Cal recalcar la feina que realitzen 
certes institucions a l'illa de Mallorca. Com 
el COFIB, amb la recopilació de dades i la 
reincorporació d'espècies al seu hàbitat, el 
GOB, amb el programa de seguiment i 
recuperació de la milana (Milvus milvus), 
així com la Conselleria d'Agricultura i 
Medi Ambient, amb Delaboració 
d'informes de seguiment de les poblacions 
de milanes (Milvus milvus). A més de les 
tasques anomenades, aquestes tres 
institucions també realitzen treballs de 
sensibilització i educació ambiental. 

Per tot això, és important recalcar que 
sense el paper d'aquestes entitats, la 
situació actual dels rapinyaires de Mallorca 
seria molt més crítica i en el cas d'algunes 
espècies com la milana (Milvus milvus), 
possiblement s'haurien extingit. 

Malgrat les set causes de mort 
estudiades en el present treball, hi ha moltes 
altres causes que perjudiquen els 
rapinyaires de manera indirecta com poden 
ser els constants canvis en els usos del sòl, 
l'abandonament del sector agrícola i 
ramader, o bé canvis en les pràctiques en 
aquests dos sectors. A més la forta pressió 
humana que pateix l'illa, principalment 
durant els mesos d'estiu, també esdevé una 
causa important a considerar. 

És fonamental que s'apliquin mesures 
a curt termini sobre les infraestructures i 
que es continuin realitzant tasques de 
sensibilització per — tal — d'assegurar 

l'estabilització de les 
rapinyaires a Mallorca. 

S'ha de tenir en compte que malgrat es 
realitzin eficaçment actuacions sobre 
infraestructures com les esteses elèctriques 
o es conscienciï la població en contra de la 
persecució de rapinyaires, la mortalitat a les 
carreteres i les molèsties als nius no 
deixaran d'augmentar mentre segueixi 
augmentant la pressió humana que pateix 
l'illa de Mallorca. A la pràctica són 
aquestes les pertorbacions realment difícils 
de combatre. 


poblacions de 

